Protsessitoimikud on EAA vallakohtute fondide korrastamisel ja nimistute koostamisel osutunud kõige problemaatilisemaks dokumendiliigiks. On küsitav, kas vallakohtute protsessitoimikute temaatiline  süstematiseerimine on üldse otstarbekas ja kas need toimikud oma arvukuse, suhteliselt vähese tähtsuse ja harva kasutatavuse poolest võrreldes muude arhiivimaterjalidega üldse vajavad pealkirjastamist? Arvestades seda, et suurem osa sellest tööst on juba ära tehtud, tuleks summaarsete nimistute "lahtikirjutamist" siiski jätkata, vastasel juhul jäävad need materjalid väheinformatiivsete nimistute tõttu lihtsalt kasutamata. Ka nimistute andmebaasi sisestamise korral ei pääse mööda toimikute pealkirjastamisest, muidu oleks  informatsioon konkreetse fondi kohta poolik.